
Número 405. Setmana del 29 de març al 4 d'abril de 2006 

El govern de Rodríguez Zapatero va presentar la tercera tanca de Melilla que pretén «impedir que els immigrants es lesionin al saltar». És un sistema tridimensional de 10 km que pretén allargar el temps que tarda una persona encreuar la frontera. 


Criminaützacio dels moviments socials Veínatcontra l’especulacio 


Un miler de persones surten als carrers de Terrassa per denunciar l'amenaça d'empresonament 

L'ingrés a presó d'en Franki quedarà suspès 
fins que resolgui el Tribunal Constitucional 



Pancarta al balcó de l'ajuntament de Mataró. Una de les accions de suport a en Franki. 


La policia agredeix la mare de la família quan entra a l’interior de la casa a treure les seves pertinences 

Desallotgen una família enmig de les negociacions entre 
veïns i ajuntament per les expropiacions que preveu el Peri 


Terrassa/ Vallès Occidental.- Un cop es va 
conèixer el passat dimarts la denegació de la 
petició d'indult, es van començar a succeir 
actes de suport al jove de Terrassa. Es va rea¬ 
litzar una concentració a les portes dels jut¬ 
jats de la ciutat, i es va organitzar una mani¬ 
festació per dissabte 25 de març a la tarda. 
S'hi va aplegar un miler de persones, que 
omplien la plaça de l'ajuntament de la capi¬ 
tal egarenca. Des d'allí amb grans cartells 
sota el lema “El Franki es queda a casa" i amb 


el soroll de fons d'un grup timbalers de la 
ciutat, va arrencar la protesta, que va pujar 
per la rambla, fins arribar a les portes dels 
jutjats. A la façana de l'edifici s'hi va penjar 
una pancarta, mentre es feia una performan- 
ce de denúncia de la persecució judicial 
contra els moviments socials. Tot seguit es 
va arribar fins a la plaça Vella, on es va llegir 
el comunicat final i en Franki va dirigir unes 
paraules amb les últimes informacions i d'a¬ 
graïment a la gent concentrada. Un cop des- 


convocada la manifestació diverses perso¬ 
nes varen cremar una gran bandera espanyo¬ 
la en senyal de solidaritat i protesta. 

Acció durant la Festa Major de 2002 
Els fets es remunten a la Festa M ajor de l'any 
2002, quan es va fer una acció de rebuig a la 
bandera espanyola penjada al balcó de l'a¬ 
juntament de la capital egarenca. Durant 
aquesta acció hi hagué 7 persones ferides 
per l'actuació policial, però no es va produir 
cap identificació ni cap detenció. Dos anys 
després es va fer el judici, amb el resultat de 
la condemna per ultratge a la bandera de 
dues persones sense cap mena de prova. En 
Franki va ser condemnat a més de 2 anys i 
per tant podia ingressar a presó. L'altra per¬ 
sona va ser condemnada a menys de 2 anys. 
Es va presentar una petició d'indult que 
finalment ha estat denegada, i per tant la 
sentència del magistrat Enrique Rovira del 
Canto del jutjat penal 2 de Terrassa es pot 
fer efectiva. El proper dijous 30 de març en 
Franki havia d'anar a recollir l'ordre d'ingrés a 
la presó, però aquesta compareixença ha 
estat ajornada. La jutgessa ha decidit deixar 
en suspensió la notificació d'ingrés a la pre¬ 
só. Segons han sabut la procuradora i l'advo¬ 
cada de la defensa, la nova titular del jutjat 
penal de Terrassa esperarà la resolució del 
Tribunal Constitucional davant del recurs 
d'amparament presentat la setmana pas¬ 
sada. De totes formes es mantenen les mo¬ 
bilitzacions. A Barcelona s'ha convocat una 
acció de suport el dimecres 29 de març a les 
19:30h a la plaça de Sant Jaume. També s'han 
organitzat actes descentralitzats el mateix 
dia a poblacions d'arreu de Catalunya. 

Contra-lnfos28/ 3/ 06 


Trinitat Vella/Barcelona.- El dimarts 28 al 
matí, la guàrdia urbana va desallotjar i ende¬ 
rrocar una vivenda familiar al carrer Torner. 
La casa formava part d’una zona afectada pel 
pla urbanístic de Trinitat Vella, tot i que a l'ac¬ 
tualitat i després de dotze anys, encara s'es¬ 
taven negociant les indemnitzacions entre 
veïns i ajuntament; fet que no feia preveure 
expropiacions immediates. No obstant, la 
constructora involucrada en les remodela- 
cíons que preveu el pla, va tirar endavant el 
desallotjament de la vivenda amb l'ajuda de 
la guàrdia urbana i tècnics municipals. A les 9 
del matí de dimarts, es van presentar ala casa 
una furgona, un cotxe, diverses motos de la 
policia municipal, juntament amb l'empresa 
d'enderrocs i diversos tècnics d'urbanisme de 


l'ajuntament. En aquella hora, la família era 
fora. La policia va tirar la porta i va començar 
a treure les pertinences i a deixar-les en un 
camió. Al cap d'un quart d'hora, diversos 
veïns i veïnes í membres de la Plataforma 
contra el Peri van arribar davant la casa i van 
exigir l’ordre judicial de desnonament i ende¬ 
rroc. La policia es va negar a mostrar cap 
document. Al cap d'una estona va arribar la 
família; la mare va exigir que se la deixés 
entrar a la casa a treure coses i la policia li va 
negar. Finalment li van permetre, tot i que 
quan va entrar agents de la guàrdia urbana la 
van començar a colpejar amb porres; provo¬ 
cant-li un atac d'ansietat i que hagués de ser 
traslladada a un centre hospitalari on hi va 
romandre fins a mitja tarda. 


Posteriorment va arribar una excavadora í va 
començar a enderrocar la casa, tot í que di¬ 
versos veïns van increpar-los en tot moment 
i fins i tot es van col·locar davant les màqui¬ 
nes, fet que va provocar que arribessin sis 
patrulles més de la guàrdia urbana. La seixan¬ 
tena de veïns concentrats van aconseguir que 
no es tirés la casa veïna, tal com pretenia la 
constructora. No obstant, en aquesta darrera 
casa ja hi han aparegut esquerdes i s'ha tren¬ 
cat la xemeneia. Diverses veïnes i veïns s'han 
plantejat interposar una denúncia davant l'ac¬ 
tuació de la policia I també per comentaris 
racistes dels tècnics d'urbanisme i de la guàr¬ 
dia urbana contra l'advocada de la Plataforma 
contra el Peri. Contra-lnfos 28/ 3/ 06 

S’aturen les obres a Can Malalt 

Primera victòria 
a l'illa d'Eivissa 
contra l'Autopista 

Eivissa/ Ses Illes.- «La plataforma No Volem 
Autopista i totes les persones que partici¬ 
pen en les mobilitzacions a Eivissa en contra 
del projecte viari han expressat la seva satis¬ 
facció per la decisió del jutge Santiago 
Pinsach d'aturar cautelarment les obres a la 
finca de Can Malalt per haver-hi indicis 
d'expropiació il·legal i de violació de domi¬ 
cili. Tot amb tot, es preveuen més actes de 
protesta per als pròxims dies; les obres con¬ 
tinuen en altres trams.» Mira també: 
www.novolemautopista.tk 
Plataforma No Volem Autopista 28/ 3/ 06 


Dimecres 29 de març a les ]9:30h a la plaça de SantJaume, Bcn 

Acció contra empresonament Franki 



Un agent de la guàrdia urbana obsen/ant la destrossa després de fer fora a la família. 



























0 KUPACIÓ I CENTRE SOCIAE 


Atacs feixistb 


PRB3S I PRESS El LLUITA 


La fiscalia demana un total de 5 anys de presó per cadascuna 

Proper macrojudici a Terrassa contra 32 
persones pel desallotjament del Kork III 


Llgnasi fa pública una carta explicant la seva situació 


Terrassa/ Vallés Occidental.- «El proper mes 
de maig el jutjat penal n e 2 de Terrassa vol 
celebrar un judici contra 32 joves que vam 
ser detinguts durant el desallotjament del 
centre social okupat Kork III el 17 de juny del 
1999. El desallotjament el van executar més 
d'un centenar d’agents antidisturbis de la 
policia nacional. Es va produir a quarts de 
set del matí i el van realitzar amb una violèn¬ 
cia totalment desproporcionada, utilitzant 
malls per reventar portes i parets, escopetes 
disparant pilotes de goma i amb les porres a 
les mans. Aquests fets va provocar que els 
detinguts presentéssim 32 denúncies per 
maltractaments i agressions durant la deten¬ 
ció. Als 32 joves se'ns acusa dels delictes d’u¬ 
surpació, desordres, atemptat a l’autoritat, 
danys i una falta a l’ordre públic pels quals 

S'atura l'ordre de 
desallotjament del 
Casal Okupat les Vies 

Mallorca/ Ses Illes- Aquest dimarts 28 de 
març, a partir de les 7 del matí, es va produir 
una concentració de suport al Casal a fi d’e¬ 
vitar el seu desallotjament. Al llarg del matí 
es van arribar a aplegar al voltant d'unes 80 
persones, entre elles moltes veïnes de la 
zona. Aquesta nombrosa presència va acon¬ 
seguir evitar momentàniament el desallotja¬ 
ment. De totes maneres, en qualsevol 
moment la policia local pot fer acte de 
presència i procedir a precintar el local. 
Finalment, es va recordar que l’endemà del 
desallotjament del Casal hi haurà una mani¬ 
festació a les 19 hores a la font de les rambles 
de Ciutat. Casal 0 kupat les Vies 28/ 3/06 

Novavivenda 
alliberada al 
barri del Clot 

El Clot/ Barcelona.- El dimecres 22 de març 
es va okupar una nova vivenda al carrer 
Trinxant, al barri del Clot. L'okupació es va 
produir sense cap tipus de problemes. 


se'ns demana un total de fins a 5 anys de 
presó per persona. El KORK III es va okupar 
el setembre del 98. Era un edifici situat al 
carrer Puignovell, al centre deTerrassa i por¬ 
tava més de 20 anys abandonat. Durant els 
nou mesos d'okupació es va rehabilitar i se li 
va donar vida. Es van realitzar nombroses 
activitats í va servir de punt de trobada per 
moltes persones I col·lectius. 

Actualment porta 4 anys sent un solar ple 
de pols, brutícia i herbes. (...)» L'Assemblea 
de detinguts i detingudes i Solidaritat 
Antirepressiva de Terrassa han convocat una 
manifestació el proper 13 de maig a les sís de 
la tarda davant l'ajuntament de Terrassa. 
Aquesta manifestació precedirà el judici que 
se celebrarà del 22 al 26 de maig. 

SAT +Contra-lnfos 28/ 3/ 06 

Continuaeljudici alsokupants 

Acció de solidaritat 
amb el CSO La Gàbia 

Lleida/ El SegriA .- El passat 27 de març a les 
1230 hores va anar a declarar, als jutjats de 
Lleida, un jove imputat per un pressumpte 
delicte d'usurpació. En motiu de la seva 
declaració i en suport al CSO La Gàbia es va 
dur a terme una acció a la Seu Vella. 

L'acció va consistir en el desplegament 
d'una pancarta des de la Seu Vella. Amb la 
del dia 27, ja és la segona persona citada a 
declarar en relació amb el Centre Social 
Okupat La Gàbia. Pel mes de maig una altra 
jove ha estat citada a declarar als jutjats de 
Cervera, també en relació amb l'okupació. 
Durant la declaració el jove va explicar la 
seva implicació amb el centre social del 
CSO La Gàbia. Mira també: 
http:/ / www.moviments.net/ lagabia 

CSO La Gàbia +Assemblea 
Antir. de Ponent 28/ 3/ 06 


Prèviament a l'okupació, els nous habitants 
de la casa havien repartit fulletons als veïns 
i veïnes anunciant l'okupació i rehabilitació 
de la vivenda. Un cop okupada, van rebre 
diversos regals de benvinguda per part del 
veïnat. New Kidson the Clot 28/ 03/ 06 


Nova agressió a 
l'Ateneu Popular 
de l'Eixample 

Eixam ple/ Barcelona.- "Diumenge passat cap 
a la 1 de la matinada cinc persones van 
reventar la porta de l’Ateneu situat a 
Sagrada Família. Aquest cop van endur-se'n 
els diners de la caixa i els de les dues guar¬ 
dioles de suport als presos polítics i una 
paperera gran plena de mitjanes, dues de 
les persones eren les mateixes que el juliol 
passat van destrossar l'Ateneu. Vàries veïnes 
del carreró van trucar a la policia, van venir 
quan ja no hí eren i van trobar-se a tres per¬ 
sones de l'Ateneu a dins. No van haver-hi 
identificacions. Van declarar: «avui, no 
venim a això». Bàsicament venien a fer acta 
de presència, s'ha de tenir en compte que 
aquestes persones arrossegaven una pape¬ 
rera gran plena de birres i anaven a pas de 
tortuga, com va poder observar un noi de 
l'ateneu que els va seguir, tot i així els mos¬ 
sos no van seguir-los la pista. De nou, es fa 
palesa la passivitat policíal davant d’aques¬ 
tes actituts feixistes, en canvi cada setmana 
els mossos estan desallotjant centres 
socials i vivendes okupades des d’on denun¬ 
cien problemàtiques socials, com l'especu¬ 
lació que afecta a gran part de la ciutadania 
de Barcelona i d'arreu, estan detenint i tor¬ 
turant a persones dels moviments socials,..! 
a més l'Ajuntament està engegant una 
comissió per solucionar la problemàtica de 
l'okupació... Que curiós tot plegat!!” 

Contra-lnfos -fAteneu Popular 
de l'Eixample 28/ 3/ 06 


Estudiants si lluita 


Barcelona.- El passat divendres24de març a 
la tarda, el sindicat d'estudiants Alternativa 
Estel va dura terme una acció al saló de l'en¬ 
senyament contra la presència dels mossos a 
la fira amb un stand promocíonal. L’acció va 
consistir en ruixar amb pintura vermella un 
automòbil del cos de policia per denunciar 
la seva presència en un saló dedicat a l'àmbít 


La Roca del Vallès/ Granollers- Des de la 
presó de Quatre Camins llgnasi ha fet públi¬ 
ca una carta que us transcrivim a continua¬ 
ció. També volem recordar que continuen 
les accions de solidaritat demanant la lliber¬ 
tat del Ruben i llgnasi, com la que hi ha con¬ 
vocada pel proper 31 de març a Saragossa. 
Carta de Llgnasi 

Una salutació atots i totes les que m'estimen 
i a tots i totes les que senten i practiquen la 
solidaritat. Després d'un mes i mig segrestat, 
crec que ja és hora d'explicar-vos a tots públi¬ 
cament com ho veig tot, encara que he de dir 
que hi ha dies que veig les coses amb més 
optimisme que uns altres. Sembla que estem 
sent un dels primers experiments dels mossos 
i de la seva lluita contra el que denominen 
'moviments antisistema’, i sembla que tenen 
la lliçó ben apresa, doncs sense tenir cap 
prova real, de moment han aconseguit man¬ 
tenir-nos a la presó a força de inventar-se i 
falsejar proves. Sembla que el missatge està 
ben clar: 'acabem d'arribar però us tenim bé 
controlats/ des i en el moment que volguem 
us podem fotre'. Això ja ho sabíem però el 
que jo no m'imaginava és que ho fessin tan 
bastament presentant en els jutjats proves 
que no es creuen ni ells. Però jo, ja he com¬ 
provat en les meves pròpies carns que ells 
tenen tot el poder i l'usen com millor els hi 
convé i punt. I està clar que en el nostre cas 
no ens han tancat perquè creguin que hem 
provocat dos o tres Incendis, que podran 
creure-ho o no, però si estem aquí és perquè 
som dues persones visibles del moviment 
anarquista, que estàvem molt controlats pels 
cossos repressius des de feia ja molts anys, i, 


educatiu. L’acció va ser durament reprimida 
per policies de paisà i antiavalots dels mos¬ 
sos d’esquadra amb el balanç de 5 persones 
identificades, una d'elles detinguda. La 
detinguda, una noia menor d'edat que anava 
indocumentada, va ser portada a la comissa¬ 
ria dels mossos d'esquadra del barri de les 
Corts, i fou alliberada passada la mitjanit 


per dir-ho d’alguna forma, perquè serveixi de 
presentació i exemple del que els mossos i el 
‘tripartit d’esquerres' són capaços i estan dis¬ 
posats a fer amb tots nosaltres. Però sembla 
que la jugada elsestà sortint cara, doncs s'està 
donant un fort moviment de solidaritat i de 
resposta a la repressió amb un munt d'accions 
i mobilízaciones per tots els costats, cosa que 
ha estat una grata sorpresa per a mi i que em 
dóna un munt d'ànim i força per a seguir 
endavant aquí dintre. I considero molt Impor¬ 
tant el veure que de la mateixa forma que l'a¬ 
tac repressiu que hem sofert directament els 
que hem acabat a la presó, no anava dirigit 
només contra nosaltres si no contra tot el 
moviment, la resposta de solidaritat igual - 
ment ha de ser amb tots els que lluiten con¬ 
tra l'estat, contra aquest sistema de justícia i 
contra totes les presons. Pel que respecta de 
la vida a la presó, í des del meu punt de vista, 
crec que sóc l’únic pres preventiu en un 
mòdul de segon grau de la presó de compli¬ 
ment de Q uatre Camins, es podria dir que és 
una clara representació de la societat de fora 
dels murs, només que molt més controlada a 
base de sirenes, recomptes, escorcolls, carce - 
llers, educadors, psicòlegs, normes, control 
del temps, humiliació, jerarquia, etc, i amb un 
control Individualitzat del comportament de 
totes les persones. La societat presa ja té 
assumida, interioritzada i d'alguna forma 
acceptada, la violència que representa aques¬ 
ta institució. Segurament no serà tan evident 
en els centres de preventius però aquí, on el 
nivell d'adoctrinament i domesticació ja està 
molt més avançat, els presos tenen assumida 
la norma de tal forma que tots els treballs 


essent-li imputatscàrrecsd'agressió a l'auto¬ 
ritat. No obstant, en la declaració als jutjats 
el dia següent, el jutge va considerar que no 
hi havia proves suficients per atribuir-li l'acu¬ 
sació d'agressió i va rebaixar la Imputació a 
una falta. Més informació a: 
www.alternativaestel.org 
Alternativa Estel +Contra-lnfos 28/ 3/ 06 


necessaris per a el funcionament de la presó, 
i fins i tot algunes funcions repressives, són 
realitzades per presos i elsfuncionarises limi¬ 
ten a prémer botons i girar el canell per a 
obrir I tancar portes i estar aquí per a castigar 
quan a algú se li oblida algun límit i va més 
enllà. I una vegada interioritzades totes les 
normes de comportament també cal somo- 
tre’sal sinistre I maquiavèlic 'tractament peni¬ 
tenciari' amb el qual es premien els valors 
mésruinsde l’ésser humà com són la delació, 
l’egoisme, la insolídaritat, la submissió, el no 
opinar, no demanar el que és just, veure el tre¬ 
ball com un valor en si mateix í no com a 
forma d'intercanvi, l'explotació no existeix, 
etc... I tot això acompanyat amb la indispen¬ 
sable ajuda dels fàrmacs pera l’alteració de la 
personalitat, que ajuden a idiotizar a la gent. 
A quina societat volen dur-nos els nostres 
cívics governants demòcrates i progressistes? 
Per a mi, el més dur de la vida a la presó és 
precisament aconseguir resísitír-se a tot 
aquest tipus d'adoctrinament, el no acostu- 
mar-se a la violència i no veure tot això com 
una situació normal. És clar que també trobo 
molt a faltar el poder estar amb la meva gent, 
aquí m'adono de quant els estimo a tots i 
totes i quant els necessito. Però també tinc 
clar que resistiré amb el cap ben alt el que faci 
falta, que la repressió ens ensenya molt més 
del que ens lleva, que ens fa caminar cap a 
endavant. I sobretot que ens fa sentir l'odi i la 
ràbia en les nostres pròpies carns. Q ue no s'o - 
blidin i que no es creguin que ens liquidaran 
tan fàcilment. Fins a que tots i totes siguem 
lliures. Mort a l'estat i visca l'anarquia. Ah! I 
una abraçada plena de força per al Rubén. 

Qui vulgui solidaritzar-se econòmicament 
amb els dos companys, pot fer-ho en el 
compte del BBVA: Banc Oficina D.de C. 
Número de compte: 0182 - 4209 - 47 - 
0201518073. 

Per escriure'ls: 

Ignasi: C.P. Quatre Camins Apdo 335 08430 
La Roca del Vallès, Granollers 
Ruben: C.P. Can Brians Apartat 1000 08760 
Martorell, Baix Llobregat 

Contra-lnfos 28/ 3/ 06 


Gdntra-Infos 


tel: 93.530.68.76 

«zitzania@sindominio.net» 


Els mossos reprimeixen làcció, identifiquen i detenen a una persona 

Acció contra la presència de mossos 
d'esquadra al Saló de l'Ensenyament 






Lluites d'arreu db_ M ón 


Indignació i repudi de la població 
saharauí per la visita del rei marroquí 


LLUÍTES LABORALS 


1200 manifestants contra l'ERO i per 
la readmissió d'acomiades de SEAT 


El Aaiun/ Sahara 0 ccidental.- El passat diven¬ 
dres 24 de març cap als 20:00h de la nit, 
molts ciutadans saharauis van organitzar una 
manifestació al carrer Magrib Àrab del barri 
Inaach de El Aaiun, duent amb si banderes 
Saharauis i corejant eslògans de repulsa i 
rebuig per la visita del tirà rei marroquí,, 
màxim responsable de les violacions dels 
drets humans que sofrixen els ciutadans 
saharauis, als territoris ocupats. Els manifes¬ 
tants van exigir l'alliberament immediat dels 
presos polítics, la retirada de les tropes 
agressores dels carrers de les ciutats ocupa¬ 
des i el respecte als drets legítims del poble 
saharaui, a l'autodeterminació i a la inde¬ 


pendència. Els manifestants van ser víctimes 
d'una brutal agressió per part dels destaca¬ 
ments d'intervenció ràpida, formats pels 
Grups Urbans de Seguretat (GUS), les com¬ 
panyies CM I, les forces auxiliars i els destaca¬ 
ments de l'exèrcit marroquí. El resultat d’a¬ 
questa intervenció per a reprimir als mani¬ 
festants va ser atroç, amb cases arrasades, 
detencions selectives i moltes persones feri¬ 
des. Aquesta brutal repressió es repetia en 
les diferents ciutats com Smarao Bojador.on 
també es realitzaven manifestacions. 
Alliberats 30 presos polítics saharauis 
Dilluns 27 de març l'Administració dels 
Centres Penitenciaris Marroquí a les ciutats 


del Sàhara Ocupat i al Marroc va alliberar a 
uns 216 presos, del quals 30 eren presos polí¬ 
tics saharauis. Recordem que encara en que¬ 
den 37 més empresonats i que tots van ser 
comdemnats injustament, sense cap garantia 
procesal, tal i com ho recull l’últim informe 
del Consell General de la Abogacia 
Espanyola. Han estat alliberats gràcies a la 
presió social i a la solidaritat de multitud 
d'organitzacions internacionals. 

Activistes Saharauis de Drets Humans + 
Contra-lnfos28/ 3/ 06 

Acció aCCOO i UGT 
pels acomiadaments 
de la plantilla de SEAT 

Barcelona .- «El passat divendres 24 de març 
es va dur a terme una acció de desobedièn¬ 
cia davant els sindicats de CCOO i UGT a 
Via Laietana de Barcelona. Un membre de la 
campanya Països Catalans Insubmisos es va 
encadenar a la porta principal de CCOO 
impedint-ne així l'entrada i la sortida. Uns 
segons abans altres membres de la campa¬ 
nya havien entrat a l’edifici i havien llançat 
monedes (per acusar-los de pesseters) i 
octavetes de solidaritat amb els 660 aco¬ 
miadats de SEAT. Mentrestant, altres mem¬ 
bres de la campanya juntament amb aco¬ 
miadats de SEAT van tallar la Via Laietana 
amb una pancarta que deia:" CCOO i UGT 
ens encadenen a les deslocalitzacions i als 
acomiadaments.”» 


Barcelona- El passat dissabte 25 de març es 
va realitzar la manifestació al centre de 
Barcelona que va aplegar centenars de peF 
sones que van voler donar suport als sis- 
cents seixanta treballadors de la SEAT, de la 
factoria de Martorell, afectats per l'expe¬ 
dient de regulació fet efectiu a principis 
d'any. Es va reclamar la retirada immediata 
de l'expedient de regulació signat per Seat, 
CCOO, UGT i la Generalitat i la readmissió 
dels acomiadats amb les mateixes condi¬ 
cions i els mateixos drets que tenien abans. 
Uns cent vint treballadors han denunciat la 
SEAT per haver estat despatxats, i es preveu 
que al maig es facin la majoria de judicis. La 
SEAT de Martorell ha recuperat el nivell de 
producció de temps enrere. De fet, la baixa¬ 
da de feina era l'argument utilitzat per l'em¬ 
presa per acomiadar un miler de treballa 
dors, expedient que finalment va suposar 
l’expulsió de 660 empleats. D'això ja en fa 
tres mesos. Però, ara, tal com van les coses, la 
factoria necessita més mà d'obra per cobrir 
un nou torn que és precissament el que havia 
suspès provisionalment. I malgrat això, no 
optarà per tornar a contractar els acomia¬ 
dats. El novembre de l'any passat, en plena 
negociació de l'expedient d'acomiadaments 
a Seat, la direcció va decidir suspendre un 
torn d'una de les seves línies de muntatge. 
Ho justificava per la baixada de les vendes, 


que havia d’implicar, també, una retallada de 
la producció. La necessitat de reduir el nom- 
bredecotxesfabricatsvaserel motiu princi¬ 
pal que va motivar l'expedient, que va tan- 
car-se amb una retallada de 646 llocs de tre¬ 
ball. Ara, tres mesos després, les vendes han 
millorat prou perquè SEAT hagi anunciat que 
torna a posar en marxa el torn que havia 
suspès provisionalment. Una mesura d'a¬ 
quest tipus implica que farà falta més mà 
d’obra, equivalent a uns 600 treballadors. 
Però Seat no es planteja recontractar alguns 
dels treballadors acomiadats. El que farà, 
segons ha informat als sindicats, serà estirar 
al màxim l’actual plantilla, traslladant, per 
exemple, treballadors de la factoria de la 
Zona Franca cap a Martorell, o també assig¬ 
nant personal de recanvis a la nova feina. 
Però amb això no n'hi haurà prou i caldrà 
recórrer a personal que descansa cada set¬ 
mana de manera rotatòria. Seat calcula que, 
si les coses van com fins ara, superarà fins i 
tot les seves previsions de producció per 
aquest any, xifrades en més de 420.000 cot¬ 
xes. És prou evident,doncs, que SEAT no 
necessitava reduir plantilla sinò augmentar 
els nivells de precarietat i d'explotació dels 
treballadors, el-liminant a part de l’oposició 
obrera. M entres tant, el Govern siegueix sub¬ 
vencionant a l'empresa amb diners públic. 

Dues noves morts 
ales presons de 
Zuera i A Lama 

Estat espanyol.- La setmana passada es van 
produir dues noves morts a les presons de 
l'Estat espanyol. El passat dimarts 21va morir 
una persona a la presó de A Lama, a 
Pontevedra. El dia següent a Zuera, una per¬ 
sona va ser trobada penjada a la seva cel·la. 
Actualment ja són 29 les persones que han 
mort en aquest centre penitenciari de 
Saragossa des de la seva obertura. Durant 
l'any 2005 va ser el centre amb més interns 
morts, inclosos els que van morir a la presó i 
els que van haver de ser traslladats a un cen¬ 
tre hospitalari. Les darreres morts es van 
registrar al gener, quan es va detectar un brot 
de legionel·la. La presó de Zuera es va cons¬ 
truir per albergar a 1008 interns, tot i que 
durant els darrers dos anys s'ha anat massifi- 
cant fins arribar als 1700 presos. Front aques¬ 
ta situació, el proper 2 d'abril se celebrarà la 
V Marxa a Zuera convocada per Iniciativa 
Ciudadana Contra las Macrocarceles, una 
jornada que inclourà tot tipus d’activitats a 
l’aparcament del centre penitenciari. La 
marxa vol denunciar la política penal i peni¬ 
tenciària que «...segueix utilitzant el càstig i 
el tancament per a solucionar conflictes 
socials, el que ha fet proliferar els macrocen- 
tres d'internament i elevar a més de 60.000 
el número de persones preses (...)». 

Un funcionari de presons 
inhabilitat durant dos anys 
per agressió a un pres 

Granada/ Andalusia.- Un funcionari del cen¬ 
tre penitenciari de Albolote, a Granada, ha 
estat condemnat a dos anys d'inhabilitació, 
sis mesos de presó i auna multa, per colpe¬ 
jar a un pres. L'audiència provincial de 
Granada, no obstant, ha resolt condemnar 
el funcionari per delicte d'atemptat contra 
la integritat moral i no per agressió. Un 
segon funcionari imputat per no haver 
impedit l'agressió ha quedat absolt. Els fets 
van succeir el 23 d'abril del 2005 quan el 
funcionari, a l'hora de fer el recompte d'in¬ 
terns va entrar a la cel·la i va propinar una 
pallissa a un intern amb una defensa de 
goma que duia amagada a la jaqueta. 
L'intern va estar dues setmanes sense poder 
moure's normalment amb una sola assistèn¬ 
cia mèdica. Contra-lnfos 28/ 3/06 


Dimecres 29 de març 20ha diferents punts de la ciutat de Barceló na 

Protesta pels plans urbanístics de Clos 

Divendres 31de març ]8h al c / Sant Gaietà 73 de Terrassa 

Inauguració del nou Ateneu Candela 

Dissabte Id'abrila les ]6h a la plaça Universitat de Barcelona 

M anifestació pels presos del 4 febrer 

Dissabte Id'abrila les ]8h davant d'una vintena d'Ajuntaments 

Concentracions per l'Autodeterminació 

Diumenge 2 d'abrila partir de les ]2h, <M >Canyelles L-3, Barcelona 

Jornada autogestió Vall de Can M asdeu 

Divendres 7 d'abrila les ïïh davant l'edifici Correus Via Laietana 

Acte contra la persecució d'immigrants 

Dissabte8 d'abrila les ]8h a la plaça Rius i Taulet de Gràcia 

Manifestació suport Tres de Gràcia 

Dijous 6 d'abril12h a la Torna Roda de prem sa, c/ Sant Pere màrtir 37 
Tots els dijous de 10 a 141 de 16 a 20h, c / Reina Amàlia Ubis, Bcn 

Oficina RAM i Oficina d'O kupació 

Escridassada a Clos i Mayol per la privatització de Parcs i Jardins 

Barcelona.- La presidenta de Parcs i Jardins, Imma Mayol i l’alcalde de Barcelona Joan Clos, 
van sortir ben escridassats de la Festa de la Primavera el passat dijous 23 de març. Al Parc de 
la Guineueta hi havia una concentració de treballadores i treballadors de Parcs i Jardins per 
mostrar el rebuig a la política d'externalitzacions que està duent a terme l'ajuntament de 
Barcelona. L'alcalde i Imma M ayol van arribar al parc precedits d'un gran desplegament poli- 
cial i es van trobar amb pancartes, cartells i crits contra la seva política privatitzadora i les 
irregularitats comeses en l'execució de feines contractades a tercers. Contra-lnfos 28/ 3/ 06 


^L'oratge de la setmana vinent 


Dimecres 29 

Dijous 30 

Divendres 31 

Dissabte 1 

Diumenge 2 

Dilluns 3 

Dimarts 4 

V. 

hF 

J 


■hF 

hF 

J 


V. 

nF 

hF 


Passarem de l’hivern directament a l’estiu. A partir de demà dimecres les temperatures començaran a pujar de forma 
molt clara. Els 25 graus seran generalitzats a molts punts de Catalunya. Ambient molt assoleïat. Es poden produir boires 
locals a punts de la costa, especialment denses a Barcelona. Dilluns encara farà més calor. Arribant als 30 graus. 









































